Casa lapin อีกหนึ่งคาเฟ่ฮิปๆในดวงใจของใครหลายคน ได้มาเปิดอีกสาขาตรงเพลินจิต บริเวณตึกมหาทุน ที่ตอนนี้มีร้านอาหารน่าสนใจใหม่ๆทยอยเปิดตัวเพิ่มขึ้นเรื่อยๆค่ะ  

การเดินทาง สามารถมาได้ทั้งโดย bts ลงสถานีเพลินจิต หรือจะขับรถมาก้อมีที่จอดแถวๆรอบตึก แต่ต้องประทับตราและเสียค่าบริการตามกำหนดค่ะ

สำหรับสาขานี้จะให้บริการแบบ all day dining เมนูเลยจะมีให้เลือกหลากหลายหลายทั้งอาหารเช้า กลางวัน เย็นและเบเกอรีอบสดเช่นครัวซองต์ มัฟฟิ่น ทาร์ต ชีสเค้กที่จะสับเปลี่ยนกันไปในแต่ละวัน

ได้ไปทานร้านนี้มา 2 ครั้ง ครั้งแรกตั้งใจไปทานโยเกิร์ตกราโนล่าแต่ผลไม้มีไม่ครบ เลยเปลี่ยนเป็นแพนเค้กแทนค่ะ ส่วนครั้งล่าสุด ได้ทานโยเกิร์ตกราโนล่าสมใจ และยังได้ลองสั่งเฟรนช์โทสต์มาชิมอีกหนึ่งเมนูค่ะ
- Apple jam with pancake parfait
เป็นแพนเค้ก 3 ชิ้น ทานคู่แยมแอปเปิ้ลโฮมเมด ไอศครีม ผลไม้สด และวิปครีม รสชาติ ตัวแพนเค้กมาเป็นแผ่นแบนๆ ไม่ค่อยหอมเนย แต่นุ่มใช้ได้ แอปเปิ้ลแยมรสค่อนข้างจัดมีครบทั้งเปรี้ยว เค็มหวาน ส่วนตัวรู้สึกไม่ค่อยคุ้นเคยกับความเค็มแบบนี้เท่าไหร่ เลยชิมไปนิดเดียวค่ะ
- Fresh fruit with honey granola yogurt เมนูนี้ใช้กรีกโยเกิร์ตรสธรรมชาติไม่ผสมน้ำตาล ทำให้เวลาทานกับกราโนล่ารสน้ำผึ้งและผลไม้สดแล้วอร่อยกำลังดี แต่ถ้าใครกลัวจะเปรี้ยวไป ก้อมีน้ำผึ้งมาให้ราดเพิ่มได้ค่ะ
- Fresh fruit with french toast almond honey yogurt ตัวขนมปังด้านนอกกรอบด้านในเหนียวนุ่มและมีความหวานหอมอ่อนๆจากเนยและน้ำผึ้งที่โรยมาด้านบน ที่ประทับใจสุดคือผลไม้ที่สดมากๆทุกอย่าง จนรู้สึกถึงความชุ่มฉ่ำในปากเวลาเคี้ยวเลยนะคะ ส่วนโยเกิร์ตตอนแรกนึกว่าจะไม่เข้ากัน แต่พอลองทานไปพร้อมๆกันแล้วก้ออร่อยดีเลยค่ะ

ส่วนเครื่องดื่มคุณแม่ได้ลองสั่งกาแฟตัวที่เรียกว่า magic มาลองชิมดูค่ะ เป็นเอสเพรสโซ่ใส่นมปริมาณปานกลางถ้วยเล็กและปริมาณนมไม่เยอะเท่าลาเต้ คุณแม่บอกหอมอร่อยกำลังดีค่ะ

ใครมีโอกาสผ่านมาแถวเพลินจิตก้อลองแวะไปกันดูได้นะคะ สาขานี้เปิดเช้าปิดดึก แถมยังมีเครื่องดื่มและอาหารแทบทุกประเภทให้บริการ ถ้าไม่อยากทานอาหารฝรั่งก้อยังมีอาหารจานเดียวแบบไทยๆด้วยเช่นกันค่ะ

